รัฐมนตรีว่าการกระทรวงทรัพยากรธรรมชาติและสิ่งแวดล้อม รณรงค์ลดและเลิกแจกจ่ายถุงพลาสติกใช้ครั้งเดียวทิ้ง
รัฐมนตรีว่าการกระทรวงทรัพยากรธรรมชาติและสิ่งแวดล้อม รณรงค์ลดและเลิกแจกจ่ายถุงพลาสติกใช้ครั้งเดียวทิ้งนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ติดตามงานในพื้นที่จังหวัดสุพรรณบุรี ราชบุรี และกาญจนบุรี ของการประชุมคณะรัฐมนตรีอย่างเป็นทางการนอกสถานที่ และการประชุมเตรียมความพร้อมรับมือสถานการณ์หมอกควันและการท่องเที่ยวในอุทยานแห่งชาติพื้นที่ภาคกลางตอนล่าง ว่า ได้เดินหน้ารณรงค์ลดใช้ถุงพลาสติกใช้ครั้งเดียวทิ้งบริเวณตลาดสดเทศบาลอู่ทอง จังหวัดสุพรรณบุรี เพื่อเชิญชวนประชาชนร่วมกิจกรรม "ทำความดีด้วยหัวใจ ลดรับ ลดให้ ลดใช้ ถุงพลาสติก" โดยแม่ค้าและประชาชนได้นำถุงพลาสติกมาแลกเป็นถุงผ้าก่อนนำไปใช้จ่ายตลาด ถือเป็นในการปรับเปลี่ยนพฤติกรรมคนไทย หลังกระทรวงทรัพยากรธรรมชาติและสิ่งแวดล้อมประกาศวันที่ 1 มกราคม 2563 ร้านสะดวกซื้อ ศูนย์การค้า ตลาดสด และห้างสรรพสินค้าทั่วประเทศ 47 ราย จะยกเลิกให้บริการถุงพลาสติกหูหิ้วและโฟมบรรจุอาหาร แล้วหันมาใช้ถุงผ้าใส่สินค้าแทน ขณะที่ในพื้นที่ตลาดสดพบทุกปีจะมีการใช้และแจกจ่ายถุงพลาสติกมากถึง 18,000 ล้านใบ จึงจำเป็นต้องลงพื้นที่ทำความเข้าใจกับประชาชนให้มากขึ้นจากการรณรงค์อย่างจริงจังต่อเนื่องได้รับการตอบรับอย่างดีจากประชาชน ภาพรวมมีความตื่นตัวมากขึ้นและได้รับความร่วมมือจากหน่วยงานต่างๆ ทั้งภาครัฐและภาคเอกชนร่วมกันงดแจกจ่ายถุงพลาสติกในร้านสะดวกซื้อและห้างสรรพสินค้า ถือเป็นครั้งแรกที่ประเทศไทยจะเดินหน้ารักษาและปกป้องทรัพยากรธรรมชาติอย่างจริงจัง ด้วยการลดสร้างขยะอย่างพลาสติกและโฟมที่เป็นภัยต่อสิ่งแวดล้อมที่ใช้เวลาย่อยสลายยาวนานถึง 450 ปี